The Royal Palm Bed & Breakfast | LekkeSlaap
The Royal Palm B&B is in die prentjiemooi Ohrigstad op die R36 tussen Lydenburg (Mashishing) en Hoedspruit geleë.
Ons bied gerieflike en bekostigbare verblyf aan sakereisigers en toeriste.
Die verblyf bestaan uit 'n verskeidenheid van 5 verskillende kamertipes. Elke kamer het 'n en suite-badkamer met 'n stort en beskik oor lugversorging en 'n TV met sekere DStv-kanale.
Ontbyt word weeksdae tussen 07:00 en 10:00 en Sondae tussen 08:00 en 10:00 in die hoofhuis se ontbytkamer bedien. Ons tarief sluit 'n stywe ontbyt in. Hierdie instansie bied nie aandete nie, daar is egter 'n lekker restaurant in die dorp.